Што гэта за геолагі з Беларусі “засвяціліся” ў былыя гады ў Туркменістане? Пра каго можа ісці размова? Па кансультацыю звярнуліся да беларускага гідрагеолага Уладзіміра Шымановіча. Ведалі: ён і сам у 70-я гады бываў у Туркменіі па навуковых справах. “Вядома, працавалі там мае знаёмыя, прычым вельмі прадуктыўна, — пацвердзіў Уладзімір Міхайлавіч. — Адзін з іх, ведаю дакладна, гэта цяпер член-карэспандэнт НАН Беларусі, доктар навук, прафесар Анатоль Кудзельскі. Доўгі час мы з ім разам працавалі, у адной лабараторыі”.